Sphaeropsocidae

Badonnelia
 Sphaeropsocopsis
 Sphaeropsocus

Sphaeropsocidae er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. Disse knøttsmå støvlusene kan minne om biller.



 Utseende 
Knøttsmå, hvelvede støvlus. Forvingene, dersom de ikke er reduserte, er harde og hvelvede, dette gjør at insektene overflatisk ligner på små biller. Antennene består vanligvis av 15 ledd, de innerste leddene med ringmønster. På hodet er fasettøynene redusert til 3-10 fasetter på hvert øye, punktøyne mangler. På beina sitter hoftene (coxae) tett sammen, føttene er tre-leddete. Forvingene er korte, harde og hvelvede med en grynete overflate, de kan også være sterkt reduserte. Bakvinger mangler.

 Levevis 
De lever helst på bakken mellom løvstrø og annet råtnende plantemateriale. de er også kjent fra lagrede matvarer.

 Utbredelse 
Familien er utbredt i alle verdensdeler bortsett fra Asia.

 Systematisk inndeling 

Systematikken innen gruppen støvlus følger . Nyere systematiske undersøkelser tyder på at denne familien er nært beslektet med gruppen pels- og fjærlus (Phthiraptera) og står mye nærmere til disse enn til andre støvlus.

 Insekter (Ectognatha)
 Vingede insekter (Pterygota)
 Lus (Psocodea)
 Støvlus (Psocoptera)
 Underorden Troctomorpha
 Gruppe Nanopsocetae
 Familie Sphaeropsocidae
 Slekten Badonnelia Pearman, 1953 – 5 arter. I Europa:
 Badonnelia titei Pearman, 1953 – Vest-Europa, også i Norge
 Slekten Sphaeropsocopsis Badonnel, 1963 – 9 arter
 Sphaeropsocus kuenowii Hagen, 1882

 Kilder 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Svensson, B.W. og Hall, C. (2010) Nationalnyckeln till Sveriges flora och fauna. Stövsländor, Psocoptera. ArtDatabanken SLU, 204 sider. ISBN 91-88506-68-1
 Anonby, J. 1988. Støvlus – Psocoptera. Presentasjon av en lite kjent insektorden. Norsk entomologisk forening. Insekt-Nytt 13 (2) , side 5-10.
 Fauna Europaea, utbredelsesdatabase over europeiske dyr 
 Liste over artene, fra Psocodea species file online

 Eksterne lenker 

 Norsk Entomologisk forening – for deg som vil lære mer om insekter.
 Tree of life – Støvlus (engelskspråklig)

Kategori:Støvlus